दिल्ली की अरविंद केजरीवाल सरकार के मंत्रिमंडल में जल्द फेरबदल की संभावना  
मंत्रिमंडल में बदलाव से संबंधित फाइल उप राज्यपाल को भेजी गई
उप मुख्यमंत्री मनीष सिसोदिया को दिया जा सकता है पर्यटन विभाग 
कैलाश गहलोत और राजेंद्र गौतम को एक-एक विभाग और दिए जाएंगे
दिल्ली सरकार के इस कदम पर प्रतिक्रिया देते हुए विधानसभा के विपक्ष के नेता विजेंद्र गुप्ता ने आरोप लगाया कि केजरीवाल मंत्रिमंडल में उप मुख्यमंत्री का कद 'घटा' दिया गया है. गुप्ता ने एक बयान में कहा, 'केजरीवाल और सिसोदिया के बीच अविश्वास बढ़ रहा है. मुख्यमंत्री द्वारा उप राज्यपाल को फेरबदल के लिए भेजे गए प्रस्ताव से यह दिखाई देता है. सिसोदिया से सबसे महत्वपूर्ण विभाग वापस लेने का स्पष्ट संकेत है कि वह अब मुख्यमंत्री के करीबी नहीं रह गए हैं.'
(इनपुट भाषा से)